b'\n_START_ARTICLE_\nNombor pengenalan peribadi\n_START_PARAGRAPH_\nSebuah nombor pengenalan peribadi\xc2\xa0(bahasa Inggeris: personal identification number,\xc2\xa0PIN, kadangkalanya disalah sebuat sebagai "nombor PIN") adalah\xc2\xa0kata laluan\xc2\xa0atau kod\xc2\xa0abjad angka yang digunakan dalam proses mengesahkan atau mengenal pasti pengguna kepada sesebuah sistem dan sistem kepada seseorang pengguna._NEWLINE_Kombinasi nombor sebegini merupakan kunci yang membawa kepada berkembangnya pertukaran data peribadi antara pusat-pusat pemprosesan data dalam rangkaian komputer untuk institusi kewangan, kerajaan, dan perusahaan. Nombor pengenalan ini mungkin digunakan untuk mengesahkan sistem perbankan dengan pemegang kad-kadnya kerajaan dengan rakyatnya, perusahaan dengan pekerjanya, dan komputer dengan penggunanya._NEWLINE_Dalam penggunaan biasa, nombor-nombor sebegini digunakan dalam transaksi wang melalui ATM atau POS,\xc2\xa0kawalan akses selamat (contohnya pengaksesan komputer, telefon pintar, pintu mahupun kereta), transaksi dalam talian\xc2\xa0ataupun mendaftar masuk ke dalam laman sesawang yang disekat.'